
PROMONTORIU 


Silită poezie-a vremii noastre, 

Tntr'adevar prea mult a vremii noastre 

Şi prea puţin a vremurilor toate, 

Rugină nefolositoare 

Sufletelor viitoare, 

Te văd în timpuri foarte-apropiate 

Zăcând printre unelte demodate, 

Maşină cu "ntrebuintari uitate, 

Mai nebăgată ’n seamă în giulgiul tău de praf 
Decât montgolfierii sau primul hidroscaf! 


Cântăm clăbucii clipelor de-acuma, 
Slăvind în fiecare din ei un univers 
Și ne fălim că bietul nostru vers, 
Mai şubred decât este spuma, 
Opreste lumile din mers. 


In piața public’ a simtirii noastre 
Răcnesc trompetele tembele. 
Dar unde-s visurile-albastre, 
Rănite vechi violoncele 

Care cântau în sufletele noastre? 

Deschideţi iară vechile atlase; 

Pornim spre zările miraculoase. 

Dar niciun vers pentru contemporani! 
$i poate-așa din nou ne vom deprinde 
Să socotim cu veacuri nu cu ani. 


Şi-acum destul! De-aici se ?ntinde 
Tărâmul țărilor necercetate 

Terra incognita 

Mari spaţii albe 

Pe harta sufletului meu din acest an. 


Pe cel mai sudic promontoriu 
Stă ultimul Tasmanian. 


IMPACARE 


Din nou cu glas de stafie ’n urechi 
Singurătatea murmură și cântă, 

Si drojdii de amurguri vechi 

In fundul sufletului se frământă. 


Sunt seri păstrate-așa, adânc sub gând, 

Ca nişte lacuri de azur si de aramă 

Pe care neguri dese și grele le ascund... 

Dar vine-un vânt deodată pornit de nu ştii unde, 
Si negurile moarte le distramă. .. 


E-atâta timp în tine de când nu te-ai întors! 

Ca nişte pietre grele dai clipele ’ntr’o parte, 

Dărâmi porti ruginite și sufli’n visuri moarte. 
Painjenii amintirii tot n’au sfârșit de tors. 

Te mai cunoşti? Te ’ntampini ca pe-un străin, departe... . 
Eşti tot numai răspântii si drumuri fără ’ntors. 

Pătrunde ’n tine vântul cel nou de primăvară. 
Pe săniuș de nouri si pârtii de azur 
Coboarž iaras visul cântat odinioară: 
Mireazmă fără nume si fără glas murmur... 


In fata ta desfășuri drum după drum ca tire 
Din încâlcitul caer al vremii pân” acum: 
Orașe mari, privelişti mărunte, cimitire 
De piatră si verdeață si gări de fier și fum, 
Plecările 'n amurguri, pierdute ’n amintire . . . 
Si sutele de drumuri nu fac decât un drum. 


Pe vechile amurguri de-aramž si azur 

Lasi negurile grele din nou să se ’nfiripe, 

Zidesti la loc lžuntricul cavou 

Si 'ngropi trecutul iarăș in giulgiul lui de clipe... 


Si, împăcat cu tine, te pžrūsesti din nou. 


DRIVESTI CUM ZBOARĂ NORII 


F "rivesti cum zboară norii ca nişte continente 
Desprinse dintro veche planetă istovită. 

E-o vreme pentru visuri potrivită, 

Cu seri adânci și vânturi indolente. 


Lumea de azi, gheboasă de trecut, 
Clipa de-acum, bolnavă de-amintire, 
Te "ndeamn să te smulgi din cunoscut. 


Dar unde oare să mai pleci acum 

Cu sufletul deșert și mintea arsă 
Când însuș cerul este-o hartă ștearsă 
Pe care nu mai poţi citi vreun drum? 


Un singur gând ca o mireazmă tare: 
Să te desprinzi din tine și să zbori 
Asemeni continentelor de nori 

Pe valuri de văzduhuri viitoare; 

Si 'ntrun tărâm de inedit azur 
In care nicio amintire nu vibrează 
S'ajungi în calea ta văzduhul pur: 
Miraculoasă, veşnică amiază . . . 


O, gând anarhic si amar, 

Pe care vorbele nu-l pot cuprinde 
Atunci când ca un meteor bizar 
In noaptea inimii adânci s’aprinde! 


ADÂNCIRE 


Stărâmături de glasuri în suflet răspândite, 
Din prăbuşiri trecute vechi ržmžsiti pustii, 
De ce să vă mai vântur în cântece voite? 
Traesc din voi, vă ştiu în mine vii... 

Cu vorbe vechi nu vreau să turbut încă 
Durata voastră tainică şi-adâncă, 


Pustiile uitării s’astern în mine-acum. 
Invălmășite ?n ele dorm sute de izvoare 

Si niciun fluviu încă nu le-a cules în drum 
Mânându-le, voinice și sprintene, spre mare. 


Din sufletu-mi acuma să *ncerc s’adun din nou 
Frânturile de glasuri, ecou după ecou? 

Să caut drum spre mare izvoarelor pierdute? 
Sau, liniștit, s'aprind un cântec nou 

Din pulberea tăcerilor trecute? 


Qe 

Să-ţi fur sinistra coasă, o Timp, mi-a fost mereu 
Cea mai nepotolită din dorințe... 

De ce? Mă simt în centrul cât si mprejurul meu 
Asemeni unei largi circonferinte . . . 

Si nu mai am nevoie de ajutorul tău! 


Când sunt trudit orice mi-e bun: un not, 
Un cet senin, un vers, un trecător, 

Să-mi dorm adâncul somn de prund pe care 
Nu-l mai asvârle nimeni către soare. 


Tar cât despre speranță, uscată pane vană 

Pe care clipele flămânde-o rod, 

O dau cu bucurie de pomană 

Nemernicilor vieții, munciti de-un vis nerod, 
Această pane veche rostogolită 'n glod 

Si care niciodată nu mi-a slujit de hrană... 


Si totus, frânte glasuri cu lungi ecouri grele, 
Voi izbuti în clipa culesului suprem 

Să vă adun în mine si iarăș să vă chem, 
Sfărâmături ale tăcerii mele, 

Zdrobite fulgere din vechi furtuni, 

O singurele mele rugăciuni .. . 


MIRAJ 


4 
Ce dup’ amiezi ciudate învăluite ?n vis! 


Izvoarele-amintirii în suflet s'au deschis, 

Räni vechi cu sânge proaspăt mocnind sub clipă, treze. 
Si doruri ruginite prind iarăș să vibreze 

Când vremea ’ncetinita și ’ntinde apa grea. 

Simt cum intreaga-mi viață alunecă în ea 

Si cum eu însumi vreme mă fac, magie rari! 

In mine-atunci o lume vrăjită se coboară: 

Amestec de-anotimpuri, de dimineti si seri, 
Alcătuind o lume găsită nicăieri, 

In care se 'ntretaie ca niște zvonuri line 

Atâtea visuri toate câte-au trecut prin mine 

Dela "nceputul celei mai vechi copilării. 

Prin vinete meleaguri cu ceruri brumării, 

Pe-un drum mereu acelaș si altu ’ntotdeauna, 
Pornesc cu Păsărilă să strâng în braţe luna... 

Dar mult nu stau în tara poveştilor, si-acum 

Mă "ntampina o toamnă cu despletiri de fum: 
Văzduhu "ngălbenește ca o mătasă veche, 

Flașnete ofilite imi tiue ’n ureche 

Si simt miros de frunze ce ard, grămezi, prin curti... 
Durata mea de astăzi cu anii tot mai scurți 

Mă ’ndeamna ’n amintire să fac mai lungi popasuri; 
S1 vremea mo mai măsur cu clipe și cu ceasuri, 

Căci Hronos mie însumi îmi sunt şi, mag subtil, 
Schimb timpul meu de-acuma cu timpu-mi de copil. 


O, farmec fără nume, feerică năframă 
Pe care-o ridicare de gene o distramă, 
Răscruce-a zilei între amiază si ’nserat, 
Gând în aceeaș clipă rostit și spulberat! 
Ajunge-voi vreodată pe căi nemijlocite 
Să aflu tâlcuri nouă cuvintelor tocite 

Şi să cuprind statornic cu tainice dovezi 
Miracolul acestor ciudate dup” amiezi? 


O ÎNTÂLNIRE CIUDATĂ 


Intr’o lumină lâncedă şi albă 
Câmpia s'asternea, oprită ’n zare 
De nişte dealuri galbene de lut. 
Pustii erau acele sterpe locuri, 

Si drumul se pierdea prin ierburi mari, 
Prin brusturi, cucută si ciumžfaie. 
Din loc în loc movile de moluz 
Mai dovedeau c'aici odinioară 
Fusese așezare omenească. 

Dar cine știe ce prăpăd venise, 
Ce molimi și cutremure cumplite 
Şi-acum urgia lor nu mai lăsase 
Decât doar burueni otrăvicioase 
Si otetari aducători de muşte. 


Tot căutându-mi printre ierburi drumul, 
Grabit să ies din acel trist ţinut, 

M’oprii ca să mă uit o clipă ?n zare 

Doar voi putea vedea vreun pământean 
Să-l rog să-mi spumo vorbă de ’ndrumare. 
Zarit atunci ieșind de dup’ un dâmb, 
Departe, un drumet. Venea spre mine 
Mergând plecat, cu pas mărunt și strâmb, 

Ce soi ciudat de om mi se păru 

Când începui să-l deslusesc mai bine! 
Era mbracat intr’o hlamidă albă; 
Descult, cu capul gol, plesuv la tâmple, 
N'avea nici bat, nici sac, doar subtioara 
Ceva, ca o cutie de vioară. 

Dar ceiace oprea mai mult privirea 
Erau, pe umeri, două mari aripi 
Care-atârnau, albastre și murdare. 

Ce căutau aceste-aripi celeste 

Pe umerii drumetului ciudat, 

Nu pricepeam. Intreaga "nfățișare 

Imi evoca poznasa aržtare 

A unui heruvim de bal mascat. 


Multe "ntrebări mi se ’mbulzeau în minte. 
Să fie vreun hagiu la locuri sfinte? 
Vreun saltimbanc, ghiduş de iarmaroc? 
Ori poate-un lăutar fără noroc? 

Dar toate-aceste ipostase rostul 

Aripelor nu-l lămureau deloc. 

O bănuială încă rămânea, 

Dar mă feream eu singur să mi-o spun, 
Atât de nefirească îmi părea. 


Mergând mereu cu ochii în pământ, 
Drumetul meu nu mă văzuse încă. 

Acum, ajuns la câțiva paşi de mine, 
Tsi ridică privirile, si-atunci, 

Infiorat ca de-o rușine mare, 

Tsi duse iute mânile la umeri 

Cun gest de spaimă şi de apărare, 
Scăpându-și jos cutia de vioară. 

Și care-mi fu mirarea când văzui 
Cž-si răsucește-aripile cu mâna 

Si le desprinde parcă din şuruburi, 
Apoi, luând şi deschizând cutia, 

Le 'ngrămădește repede 'năuntru, 
Zâmbindu-mi încurcat și umilit. 
(Avea o fata spână si zbârcită, 

O fata de copil îmbătrânit, 

Cu ochi luciosi si reci de smalţ albastru.) 


Văzând că din pricina mea e toată 
Această transformare prea ciudată, 
Cu-o mlădiere cât mai cuvioasă 

In glasu-mi, îi spusei că o aripă 

Nu mi se pate parte rusinoasa. 

El mă privi ne 'ncrezžtor o clipă, 
Apoi, ghicindu-mi gandurile-ascunse, 
Domol şi fără 'ncunjur îmi răspunse: 

« Da, sunt asa cum nu-ţi vine să crezi, 
Sunt înger...» Glasul lui, rostind acestea, 
Scăzu sfios iar ochii lui albaştri 

Priviră fără voie intr’o parte. 

Eu mă grăbii să-i spun că, după mine, 
Să fii un înger nu-i nicio rușine. 

Și el vorbi în tihnă mai departe: 

« Sunt grele vremuri astăzi pentru îngeri! 
Şi totuși tagma noastră altădată 

Era binevenită pe pământ. 

Nădăjduiam că voi putea în voie 

Să-mi port aripile prin lumea voasttă. 
Dar oamenii de astăzi nu mai cred 
Decât in grelele aripi de fier 

Pe care și le făuresc ei singuri. 

Privit cu ironie si cu milă, 

Mi-am retezat aripile și-acum 

Le-ascund când întâlnesc un om în drum. 
Abia prin locuri goale și ferite 

(Căci tot mai mult din calea voastră fug) 
Mai îndrăznesc să mi le prind de umeri 
Inșurubându-le cu meșteșug ». 


Il întrebai atunci din ce pricină 

Isi părăsise tara lui divină. 

El nu-mi răspunse ’ndata la ’ntrebare, 
Apoi rosti cu vocea-i ostenită: 


« Ciudată fire pământeană, care 

Cu mărginită minte e menită 

Să cugete mereu nemžrginirea! 

Când credeți că gândiţi întreaga lume 
Ganditi doar gândul vostru despre lume. 
Umanizati comod dumnezeirea, 

Iar neamul vostru-a fost întotdeauna 
Flămând de născociri copilaresti. 

Cum as putea cu vorbe pământene 

Să povestesc despre *ntamplari cereşti? 
Numai minciuni s'au spus pe seama noastră; 
Dar dintre toate cea mai îndrăzneață 
E-aceia a lui Swedenborg când zice 
Că îngerii s’aleg tot dintre oameni. 
Absurdă îngâmfare omenească! 

Fiinţa noastră e din altă plasmă 

Decât făptura voastră pământească! 
Imprumutăm adesea chip de om, 

Căci altfel n’ati putea să ne cunoaşteţi 
Când vă aducem vreo înaltă veste; 
Dar cum suntem întradevăr la fata 
Nu este dat niciunui om să știe... 
Prea multe ’ntrebi. Atât doar pot să-ţi spun: 
De mari porunci silit să mă supun 
Câtăva vreme soartei pământene, 
Mâhnit m'am despărțit de lumea mea, 
Căci viata printre oameni pentru îngeri 
Inseamnă o pedeapsă foarte grea. 

Aici mau năpădit aceleași griji 
Si-aceleasi spaime care vă ’mpresoara, 
Nemernicia unui trup vremelnic 

Si dureroasa timpului ocarž. 

Cum noi nu stim ce 'nseamnă veșnicie, 
Abia trăind acuma pe pământ 

Am dat de rostu-acestui gol cuvânt 
Pe care oamenii atât de des 

Il spun în rugăciuni si’n poezie 

Si care mare niciun înțeles 

In fărătimpul existenţei noastre. 

Si iat acum, cumplită umilire, 

Eu, duh al tinereţelor albastre, 

Mă văd îmbătrânind în nemurire, 

Si ?n trupul meu simt spaima de-a fi veşnic. 
Ce chin mai groaznic oare poate fi 

Decât o nesfarsita ’mbatranire? 

Să simţi că mori fără să poți muri!» 


Cu omeneasca-mi curiozitate 

Aş mai fi vrut să ştiu ce mari păcate 
Putuse săvârși cereasca-i fire 
Pentru-o atât de crudă ispășire. 

Dar, far’ a zăbovi mai mult cu mine, 
Bătrânul înger scoase din cutie 
Aripele, le ’nsuruba în umeri, 

Si ’nfasurandu-se n hlamida lui, 
Porni grăbit deadreptul pe câmpie, 
Prin bălării, spre zările gălbui. 


CÂNTEC DE AMIAZĂ 


S'adunš ’n tine timpul si stă, nesocotit, 

Ca mii de orologii de veacuri neîntoarse. 

E prea târziu și-atâtea cuvinte s'au rostit, 
Uscate ’n foc de patimi si’n iad de gânduri arse! 


Te-ajungi pe tine însuţi din urmă si te vezi, 
In locul dimineţii de-azur de-odinioară, 

In limpezirea unei statornice amiezi 

Cu zări strălucitoare si cer uscat de vară. 


Intors în tine însuţi, ce tristă nălucire! 

Te simţi chemat din umbră de mii de voci si mani; 
$i visurile tale clipesc în amintire 

Ca stelele văzute în funduri de fântâni. 


Au fost aceste visuri închipuiri nătânge, 

Un paradis de vorbe, fantasme fără grai, 

Un zbor de nori albaştri plutind pe-un cer de sânge 
Sau numai niște biete armuri de mucegai? 


a* 

Sttiine-fi par acuma rimate spovedanii, 
Visări întortochiate, dorinti fără ecou, 
Şi-atâtea stele moarte pe care le rod anii... 
In giulgiul lor de clipe le *nvăluie din noul 


Cu cât te vezi în apa trecutului mai rar 
Cu-atât amiaza clară mai mult te va cuprinde 
Şi până la amurgul suprem şi funerar 
Cristalul ei pe suflet mereu se va întinde. 


Vržjitoresc deliciu, din praf de stele moarte 
Să fauresti o nouă armură pentru gând! 

Dă drumu ?n tine vremii, zigazurile-s sparte: 
Târziu nu-i niciodată si totu-i prea curând, 


ASTRALIS 


după Novalis 


Cândva în zori de vară am fost tânăr. 
Atunci simtit-am pulsul vieţii mele 

Intâia oară — şi pe când iubirea 

Se mistuia ’n plăceri tot mai adânci, 

Mă deșteptam treptat, iar nžzuinta 

Spre-o mai lăuntrică si mai întreagă 
Pătrundere sporea din clipă ?n clipă. 
Plăcerea-i vlaga existenței mele. 

Eu sunt focarul, sunt izvorul sfânt 

Din care orice dor vijelios 

Porneşte şi spre care orice dor, 

Răsfrânt în forme noi, se "ntoarce pașnic. 
Voi nu mă știți dar mati văzut crescând. 
N'ati fost de față când, lunatec încă, 

M'am întâlnit pe mine "nt 人 ia oară 

In seara-aceia veselă? N'ati tresărit 

Atunci şi voi infiorati de vrajă? 

Stăteam ascuns adânc în dulci corole. 

Eram mireazmăj floarea se ’nclina 

In zori de aur. Un șuvoi lăuntric 

Eram, o luptă blândă; şi totul străbătea 
Prin mine si deasupra-mi nălțându-mă domol. 
Atunci atinse primul fir de polen stigmatul. 
Vă amintiți sărutul dat după strânsul mesei. 
M'am revărsat din nou în mine însumi... 
Un fulger... și puteam acum prea bine 

Să zbor, să nclin corola şi firele ei fine, 
Si’n timp ce singur mă ’ncepeam De mine, 
Gândurile repezi care se urzeau 

In terestre simțuri se cristalizau. 

Orb eram încă, totus limpezi stele 
Umpleau vrăjita zare-a firii mele. 

Mă culegeam din mare depărtare, 

Ecou din vremi si vechi și viitoare. 

Din chin, iubire, presimtiri tasnit, 

Sufletul meu numai un zbor era. 

Când focul voluptăţii în mine-a izbucnit, 
Am fost cuprins de-o întristare grea. 
Mam ridicat spre cer, din nou născut. 
Destinul pământesc se ’nfaptuise 

In clipa când schimbarea la faţă se ’mplinise, 
Jar vremea care dreptu-si irosise 

Cerea ’napoi ce dase cu ’mprumut. 


Acum o lume nouă începe să apară 
Lăsând în umbră chiar lumina cea mai clară. 
Din mucede dărâmături s'arată, 

Lucind, un viitor prea minunat, 

Şi tot ce-a fost obişnuit odată 
Apare-acuma tainic şi ciudat, 

Impărăţia dragostei se 'ntoarce; 

Din nou acum povestea firu-și toarce. 
Incepe jocul cel străvechi al Firii; 

Şi totul este ?n vorbe puternice rostit; 
Şi astfel sufletul cel mare-al lumii 

Se "ntinde pretutindeni si crește nesfârșit, 
Trebue ca totul să se *nlžntuiascž 

Şi unul prin altul sž se împlinească. 

Fiecare ’n ceilalți se înfăţişează 

Si intr’o pornire lacomă de-abis 
Sufletu ’n adâncuri și-l înviorează, 
Către mii de gânduri proaspete deschis. 
Visul se face lume, lumea se face vis. 
Ceiace crezi să se mplineasca ’ndata! 
Din depărtare vezi cum se arată. 
Inchipuirea slobodă să fie! 

Urzind în tihnă pânza ei uşoară, 
S'ascundă multe, multe să le ’nvie, 
Si-apoi în aburi magici să dispară! 
Mâhnire, voluptate, moarte, viaţă, 
Aici în chip adânc s'au împăcat. 
Alesul unei mari iubiri învaţă 

De rana-i să rămână mereu nevindecat. 
De pe lumina ochiului lăuntric 

Vălul dureros se va spulbera, 

Şi sufletul va fi pustiu si singur 

Din lumea turbure când va zbura. 

In lacrămi trupul se revarsă 

Si lumea e o groapă mare-acum 

In care inima de doruri arsă 

Se surpă prefăcută ’n scrum. 


MĂRTURISIRE 


Vreau să-mi aduc aminte acum cât de ușor 
Lăsam atâtea clipe dragi să-mi scape 

Când de pe țărmul vremii zvârleam nepăsător 
Sulfina visului în turburi ape. 


Cu vântul înserării mă împrieteneam 
Suflând în pânza cerului albastră; 

Corabia lui Sindbad mă aștepta la geam 
Cu pasărea numită Roc, măiastră, 


In suflet numai vâsle, în cuget numai dor! 
Dar nu ştiam în faptul dimineții 

Că vâslele se sfarmă și dorurile dor 
Când la zenit e soarele vieții. 


Jar mai târziu când viata m’a scuturat din vis 
Cum un puternic vânt alungă norii, 

O mână nevăzută în mine a deschis 
Cutia cu păcate a Pandorii. 

Cu duhurile rele luptat-am îndelung 

Pan’ le-am cuprins in mreji de gânduri clare; 
Deși supuse, totus nu pot să le alung, 

Strigoi ciudati cu măști surâzătoare. 


In horbote de vorbe călite ’n ideal 
Furtuna dinăuntru se încheagă: 
Până se naște spuma pe coama unui val 
Se zbuciumă ’n adâncuri marea ’ntreagi. 


De ce să 'ncerc s'astâmpăr cutremurul din fund? 
Mai bine alba spumă trecătoare 

So ncremenesc statornic în gerul unui gând: 
Zăpadă cu străfulgerări de soare. 


LA MARGINEA DE NOAPTE A VIEȚII 


La marginea de noapte a vieții m'am oprit. 


De multă vreme tot voiam s'ajung 
La țărmurile somnului cel lung! 
Si iată-mă cu sufletu ’negrit 

De pulberea atâtor clipe moarte 
In care visuri mari sau oglindit 
(Acele visuri care dorm departe 
Prin funduri de trecut neizbutit). 


Ce sunet plin dau vorbele străvechi 
Rostite-acuma parcă ’ntaia oară! 
Mă "ntorc din nou la fluviile vechi 
Din care am băut odinioară. 


Ca melcu ’n răsucita lui chilie 

M’ascund in falduri de melancolie, 
Croindu-mi cum îmi place drumul meu. 
Culesul amintirilor începe. 

Trecutul își întinde albastrele lui stepe 
Invăluite ?n negură mereu: 

Ciudat tărâm de seară și de toamnă 
In care Sora Somnului e Doamnă 

Și vremea e o apă stătătoare. 


Dar eu trec mai departe spre vechile izvoare. 


IN VUETUL VREMII 


Cand m’oi întoarce iarăş pe pământ 

Cu florile, cu viermii, cu vulturii, cu iarba, 

In lutul trândav și ?n azurul sfânt, 

Imprăștiat în mii si mii de vieți 

Si-ajuns atunci în pragul eternei dimineti, 
Păstra-voi poate încă vreun strop din cel ce sînt! 


In marea clipă fără viitor 

M’oi despărți de mine ca de-un străin cu care 
M’am pomenit alături pe-un drum ostenitor, 
Schimbând din mers cu dânsul cuvinte vagi si rare. 


Ce bun prieten, totus, voi fi pierdut atunci! 
Şi cât de rău îmi va părea 

Că nu l-am cunoscut mai bine 

Pe-acel fidel tovarăș de grele drumuri lungi! 

In proaspetele mele vieți si firi 

Voi duce in nestire mai departe 

O existență fără amintiri 

Mai moartă decât cea mai neagră moarte. 


Un strop din sufletul meu cel de-acum 
Va îngheţa prin depărtări astrale, 
Vrăjit mărgăritar de scrum 

Şi pulbere de arse catedrale. 


Din glasul meu un fir va dăinui 

In vuetul de vânturi al vremii care trece 
Si-un cântec fără nume mereu se va trezi 
Cu fiecare toamnă rece. 


Şi cântecul acela fără tel 

As vrea să fie-acesta pe care-acum il spun, 
Miraj sonor cu cate imi înșel 

Ne *ncrederea în visul meu tainic și nebun, 
Tot încercând s'acopăr cu spuma lui ușoară 
Neostenitul vuet al vremii care zboară. 


SEARĂ CU FULGERE 


Primeste-acum aceasta inchinare 

A unor versuri crâncene si-amare 

Cu strofele ca niște drapele zdrentuite 
In bătălia rimelor rebele 

Deslintuite 

Asemeni unor ploi de stele 

Pe ceru 'nchipuirii mele! 


O, vino printre fulgere cu mine, 

Printre ghețari de nouri să ne croim un drum 
Si de pe culmea serii bătută de furtună 

Să contemplăm un univers de scrum! 


Odată mi-era frică de tăcere: 

Simteam cum bate vremea ’n pieptul meu 
Şi-o zgomotoasă plasă de vorbe efemere 
M'acoperea cu vraja ei mereu. 

De-atuncea câte nu s'au lămurit și câte 
N'au început a se neldmuri! 

Să mergem către zările urite 

Și să scăpăm de grija de-a dori! 


Ascultă tunetul, furtuna ’ncepe; 

Se clatin albastrii văzduhului pereți. 
— Trăim acum, dar nu ne vom pricepe 
Decât în viitoare lumi și vieţi. 


In catedrala despletită-a ploaiei 
Declamă vântul imnul lui păgân, 

Si visurile noastre razletite, 

Ca niște păsări ametite 

De vuetul furtunii, în urmă-ne rămân. 


Spalati de zgura vorbelor, amară, 

Când oare vom ajunge, plutind în nesfârșit, 
Să stăm în fata noastră iată 

Cu suflet fără margini, limpezit 

Ca după ploaie un văzduh de vară? 


VISUL RĂU 


Prin ramuri vântul aiura rănit 

Cu gemete venite de departe. 
Mergeam, parcă de veacuri, ostenit, 
Pe-o uliţă cu felinare sparte: 

Era 'ntr'un vechi oras încremenit, 

Plin de mister, de noapte și de moarte. 


Ce târg ciudat! Pustiu, străin, hursuz, 
Cu ’nfatisarea unei blestemate lavre. 
Eram ca ’ntr’o ciumată Vera-Cruz 

Cu miros de tămâie și cadavre. 


La dreapta mea un zid se întindea: 

In noaptea străbătută de năluciri haine, 
Ca un vrajmas din umbră mă pândea, 
Mergând mereu alăturea de mine. 


Pe lunga stradă sumbră nu s’auzea un pas. 
Doar numai aspra vântului stridentū 

Și zidul, crunt tovarăș fără glas. 

Simteam în preajmă totuși o tainică prezenţă. 

Si la un colt de uliţă n noroi 

Mă ’ntampina deodată o stranie-arătare 
Cu chip întunecat și păr vâlvoi, 
Oprindu-mă cun gest de dezmierdare. 


Murdare zdrente îi acopereau 
Blegitul trup şi sânii de mumie, 
Și ochii alburii îi străluceau 

Cu flăcări reci în fata pământie. 


Cu glas dulceag, adânc răscolitor, 
Și vorbe de-o scârbavnică iubire, 
M’ademenea, strângându-mă ușor 
Cu mâna ei de stafie, subțire. 


Apoi, curmându-și vorba și surâzând amat, 
Se aplecă spre mine ciudata aržtare, 
Strivindu-mi gura lacom şi murdar 

Intro cleioasă, lungă sărutare . . . 


Deşi de-atunci sunt ani care-au trecut, 
(A fost cândva 'ntr'un vis al tinereţii), 
Pe toate drumurile vieții 

Mă urmărește putredul sărut. 

Il simt pe orice buze tresărind, 
In orice ’mbratisare "nfiorată, 

In orice trup pe care îl cuprind, 
In fiecare dragoste curată. 


Si ca ?n străvechiul târg necunoscut 
Din visul rău cu arătări haine, 
Simt zidul dusmanos și nevăzut 
Mergând mereu alăturea de mine. 


CÂNTEC DE NOAPTE 


{mi plac cartierele băncilor seara, 
Intunecate, stranii cartiere! 

Cu ochi adânci ferestre pustii te urmăresc 
Mirate, spălăcite si severe. 


> 


O, câte lucruri n'as putea să spun 
Despre colturile-ascunse ale marilor orașe! 
Dar naş voi să mă încurce-acum 
Anevoioase ritmuri și rime nžrivase. 


Aş vrea numai atât: să pot rosti 

In vorbe înțelese vraja acestor străzi 
Fioros de răsunătoare noaptea 

Si spaima pe care ţi-o dau aceste clădiri 
Cu ferestre zăbrelite, 

Ghemuite în umbră ca niște bolizi gigantici, 
Mai mult îngrămădire de pietre decât case, 
Si care parcă nu-s făcute pentru oameni 
Ci pentru niște foarte vechi divinităţi 
Ameninţătoare si răutăcioase, 

Ca monștrii din povești ascunși în peșteri. 

Nicio vitrină nu surâde galben, 

Chiar felinarele s’ascund prin colțuri, zgribulite. 
Pe-aici e bursa dragostei cu plată 

Şi raiul dezmierdărilor grăbite. 


La carciuma Beţiei Albe 
S'adună negurosii musterii 

Si în disprețul Venerii venale 
Se pregătesc de reci călătorii 
Spre Paradisele-artificiale. 


Dela o vreme însă, plictisite 

De larmă şi din somnul lor trezite, 
Marile clădiri zăbrelite 

Vor ridica labele lor de piatră. 


BALADA VECHII SPELUNCI 


Stăteam la mese *neramaditi, 
Lipite trupuri, suflete stinghere 
Ca niste emigranti truditi 

In pântecele unei vechi galere 
Spre vreo Americă de vis porniţi. 


Fata cu ochi de diamante negre 
Turna n pahare băutura tare 
Şi lungi priviri scormonitoare 
In piept ca nişte suliti negre 
Ne pătrundeau pe fiecare. 


Ce sculptor scăpătat și neguros 
Lăsase cărciumatului drept plată 
Statuia-aceia barbară, lucrată 
Parcă din smoală, Veneră ciudată 
Cu crestetu ’n tavanul unsuros? 

Fata cu solduri dolofane 

Pe care o iubisem rând pe rând 
Canta romanțe suburbane 

Cu glasul ragusit şi blând 

Al unei vechi toxicomane. 


Urlau în viforul de-afară 
Toţi musafirii la sabat 

Si ne chemau neîncetat 
Să ne-avântăm cu ei afară 
Pe coama vântului turbat. 


Dar noi priveam cu gândul ostenit 
Printre banalele refrene 

Pe-un nou tovarăș chiar atunci venit 
(Si presimtiri subpământene 

Ne nvaluian domoale si viclene). 


De unde răsărise printre noi? 
Niciunul nu-l văzuse la intrare. 
Ce adunare de strigoi! 

Statuia ne turna ’n pahare 

Şi sta la masă lângă noi: 

Să te mai miri de noul musafir, 

De ’mbracimintea-i demodată? 

Purta un frac verzui cusut cu fir, 
Pantofi cu copci de-argint, cravat lată 
Cât un stergar, manseta fin brodată. 


Cu ochi sticlosi in fundul fetii slabe 
Ne măsura tot învârtind încet 

In degetele lungi ca nişte scoabe 
Un ascuţit și fin stilet 

Cu teaca plină de 'ncrustări arabe. 


L-am ascultat vorbind apoi 
In glas cu mlădieri feline; 
La vorba lui dorințe noi 

Si crâncene-aprindeau rubine 
In intunericul din noi. 


Vorbea despre-o ostire mare, 
De ’ntunecatul Impărat, 

Si despre-o stranie ’njghebare, 
Cu suflete de cumpărat: 
Rasplata nu e viitoare! 

La brațe ne-am crestat pe rând 
Si-am iscălit apoi cu sânge. 
Statuia ne turna cântând 

Cu glasul răguşit şi blând. 
Rachiul avea gust de sânge. 


Ha! Ce duhoare de pucioasa! 
Unde-i tovarășul ciudat? 

Nu l-ai văzut jucând pe masă 

Cu fracu ’n coadă verde ridicat? 
Copita din pantof ieșea lucioasă . . 


Câţi au plecat, câți au rămas 

Din ceata noastră de atunci? 
Trecut-4 timp 一 - un veac? un ceas? 
Blestemu-acelei vechi spelunci 

Ne urmăreşte pas cu pas. 


IN MARILE SINGURATATI 


În marile singuratati din mine 

Aud demult un cântec. Dar e cântec 
Ceva ce nu se poate auzi 

Decât doar cu urechea sufletului: 
Sunete stinse, susur de astre, 

Vartej de vis si amintiri de vânturi, 
Sonora "nchipuire ce poate fi lumină, 
Prezenta care "'nlătură cuvântul? 


De câte ori nu m'am urcat 

In luntrea somnului, crezând că poate 
Voi izbuti, plutind la întâmplare 

Pe mările tăcerii din lăuntru, 

Să dau de-acel prea tainic cântăreţ 
(Un cântăreţ tot trebue să fiel), 
Frateste să-l întâmpin si să-i spun: 
Prietene, desi te port în suflet, 

Eu încă nu te-am cunoscut în viață! 


Atât de slab s’aude câteodată, 

Parcă-i pierdut prin depărtări de stele, 
Iar alteori îl simt aici aproape 

Ca o vioară după un perete 

Si doar o uşă parcă ne-ar desparte 

Dar nici n'am apucat să fac un pas 
Si mă găsesc zvarlit din nou 

Pe țărmul vieții zilnice Si treze, 
Naufragiat al somnului. 


Dar alteori, pornind să-l caut, iată, 

O spaimă mă învăluie deodată 

Și sunt silit de-un jurământ ciudat 

Să-mi duc cu trudă visul pan’ la capăt. 
Cumplite gânduri amenințătoare! 

Mi-e frică să nu aflu cine știe 

Ce taină înspăimântătoare! 

Cum pot să cred că e la fel cu mine 
Ceva ce poate -a coborit din astre? 

Ce chip să dau necunoscutului din mine? 
Si-atunci mă zbat să scap din visul meu, 
Dar el ne’nduplecat m'aduce ’n preajma 
Enigmei către care mă simt atras mereu, 
De care mă desparte mereu o spaimă nouă. 
Si-asa mă lupt cu spaima și dorința, 
Statornice, zădarnice-amândouă. 


Trec câteodată zile lungi în care 

Pe nestiute cântecul dispare, 

Si amintirea lui atunci, mai vie 
Chiar decât e prezența lui, mă doare, 
O, dulce vânt prin inima pustie! 

La fiecare grea răscruce-a vieţii 
L-am auzit vestindu-mă frateste 

Si morţii mei când vin să mă întrebe 
El ca un greer vorba le-o ’nsoteste. 


In dupa’ amiezi de ’ntoarceri în trecut 
Si 'n nopți adânci când tot ce ma durut 
In viata se trezeşte ?n suflet iară, 

Simt cântecu-adiind în preajma mea 

Aşa cum întrun vis odinioară 

Mi s'a părut caud vorbind o stea. 


O, cântecul acesta fără nume 

Am să-l aud și n pragul morţii oare? 
Voi izbuti în clipa mea din urmă 

Să pot cunoaște fără dor și spaimă 
Pe cântărețul cel ascuns în mine? 


M'ATÂRN DE TINE, POEZIE 


Mhatâra de tine, Poezie, 

Ca un copil de poala mumii, 
Să trec cu tine puntea humii 
Spre insula de veșnicie 

La capătul de dincolo al lumii. 
Mă vei lăsa acolo singur 
Alături de toti morţii lumii? 


Si în Egipt, acum cinci mii de ani, 
Va fi fost poate un poet 

Care si el încerca să măsoare 
Hăurile vremii viitoare 

Și care căuta să potrivească 
Gândirea lui cea pământească 

Pe ritmul desirat al vesniciei、 


Ce fericit era acel poet 

Când se gândea că după moarte 

Unul măcar din cele trei suflete-ale lui 
Va rămâne să plutească mai departe 
Pe valurile viitorului! 


6* 

Cu neclintire el credea 

Că după mii si mii de ani de zbor 
Sufletul cel călător 

Se va statornici pe-o stea 

Cu care-apoi va hoinări prin haos. 


Mumia lui mai zace poate încă 

Si-acuma în vreo tainiță adâncă, 

Privind cu ochi uscați de așteptare 
Tavanul cu inscripții funerare. 

Si poate noaptea când șacalii latră 
Re’ncepe viata robilor de piatră. 

O stafie de torță se aprinde; 

Scot robii milenarele merinde; 

Străvechile bucate pe vatră fierb în bliduri; 
Dănţuitoare roșii coboară de pe ziduri 
Si-si farmecă stăpânul, fantomă ca și ele. 
— Şi sufletul cel veșnic plutește printre stele. 


3Dar eu, vlăstar al unei lumi bătrâne, 
Ros de ’ndoeli, bolnav de nostalgii, 
Zădarnic caut o cerească pane 

In raftul vechilor mitologii. 


Zădarnic caut să privesc si eu 
Spre sigure limanuri viitoare; 
In peșterile sufletului meu 
Torta nădejdii pâlpâie şi moare. 


M’ATARN DE TINE POEZIE 


(O, blestemat să fie gândul care 
Mă 'ndeamnă so aprind mereu!) 


Nimic în mine nu mă ’mbie 
Să cred în viitoarea mea mumie. 


Incerc să-mi făuresc din îndoială, 
Din visuri si melancolie, 
O amăgire-originală. 


Ajuns în preajma ultimului prag, 
Mai sti-voi oare Cam trăit în Terra, 
Prin veacu-al douăzecilea din era 
Numită după un ilustru mag? 


Voi fi atuncea unul dintre 
Acele anonime duhuri 

Care se 'nghesuie să intre 
Pe poarta marilor văzduhuri. 


Se mai cunosc între ei morții? 

Ce singur trebue să fii 

Când treci pe totdeauna pragul porții 
In ceiace aice numim noi veșnicie 
Dar care-acolo poate este 

O nouă înșelătorie 

Cu spaţiu si vreme si vechea poveste! 

Se mai cunosc între ei morţii? 

Dar dacă dincolo vom deveni 

Nişte făpturi hidoase si mișele, 

Noi care ne iubim ne-om dușmăni, 
Iubind pe cei ce-au vrut să ne înșele, 
Prieteni cu vrăjmașii noștri de-astăzi, 
Vrăjmași ai celor care azi ni-s dragi? 


O prea ciudată nălucire 

In noaptea inimii învie! 
Văd o străveche mânăstire 
In preajma anului o mie 

In care-un scrib extatic scrie 
Pe-o foaie veche de psaltire, 
Cu gând sfios de veșnicie: 
E-aproape marea ispășire, 
M’atatn de tine, Poezie! 


VIAȚA ALĂTURI 


Zilele mele, rupte drapele, 


Smulse se duc în vântul mare-al vremii. 


Pitagora, ce auzeai 

Când plăsmuiai muzica sferelor? 
Ecoul uraganelor stelare 

Si-al căilor lactee cen haos se resfiră 
Venea până la tine să te ndemne 

Ca un acord prelung de liră, 

Un curcubeu de sunete solemne. 


Duhul acelei muzici stinse 

Nu mai răspunde gândurilor noastre 
Si hora sferelor aprinse 

A ?ncremenit pe Pajistele-albastre. 


Te vei topi şi tu în vântul mare, 
Duh nemilos al vremii mele, 
Fantomă de ’ndoiala si "ngâmfare! 


90 VISURI ÎN VUETUL VREMII 


Di n timpul meu as vrea să sar 
Pe-o tază rece de lumină 
Să ’ncunjur cosmosul stelar. 


Credinte vechi și încercate, 
Fiţi diguri neinduplecate, 
Zădarnic să vă tot lovească 
Dotinta mea cea diavo 


Viaţa e-alături, alta mereu, 
Şi totuș este una care mereu veghează: 
Voi mai găsi-o oare?n drumul meu? 


Caut ceiace durează 


Miliardele de frunze care tremură în vânt 
Altele mereu si-aceleasi. 


SUNTEM FĂCUȚI MAI MULT 
DIN NOAPTE 


Suntem făcuți mai mult din noapte. 


Prezentul cu scânteia lui nu poate 

Să lumineze-abisurile toate 

Si veșnicul amurg din noi. 

Din când în când doar ies din adâncime 

Ca nişte vietati din fund de mări 
Necunoscute amintiri 

Ce parcă nu sunt ale noastre, 

Fragmente dintr'o viaţă pe care n'am triit-o, 
Crampeie care "'ncearcă zădarnic să se-adune: 
Un brat, o ţeastă, lacul unui ochi 

Cu nuferii pe care nu-i cunoaștem 

Si-o luntre ce ne chiamă cu vâslele de vis. 


În marii munţi de ’ntunecime 
Sunt osândit să sap necontenit: 
Ce voi găsi în adâncime, 
Comoara unui gând nemărginit 
Sau vechea stearpă 'ntunecime? 

Dar dacă noaptea mă va birui 

Și negre avalanșe grele 

Din muntele cel mare se vor rostogoli 
Și mă vor nărui cu ele? 


Trecutul meu și alte trecuturi și mai vechi 
Ca nişte continente scufundate 

Sub suflet stau necercetate 

Cu urme anonime și străvechi: 

Sunt visuri de-ale stâncii ancestrale, 

Sunt amintiri din viața mea de plantă, 
Fiori de viermi și nostalgii astrale 

(Si poate-o tainică prefigurare 

A vieţii mele viitoare). 


Desgrop în mine rădăcina lumii; 

In pieptul meu ce amintire grea! 

O urnă 'n care veacuri de vis și-au pus cenușa: 
Luna sau inima mea? 


CÂNTEC DIN ANII PLESTEMATI 


Eu multă vreme n'am mai privit cerul. 


Mergeam cu sufletu ’nvelit în ceață 

Pe străzile-unui vechi oraş în care 

Stau veacurile unul lângă altul. 

Acolo printre miile de oameni 

Am fost mai singur decât niciodată: 

Un Robinson cu insula în suflet. 

Si totus eram omul cu-o sută de prieteni. 


Vedeam amurgu ’n geamuri de biserici 
Şi stelele în ochii femeilor nocturne. 
Prin pieţe largi de marmură lucioasă 
Zăream vreun fir de Yested mătasă 
Din rochia ruptă a lunii. 

Ploaia cădea, întodeauna neagră; 

Și vuetul de trenuri subterane 

Imi amintea de tunete uitate. 

Amiaza zilelor dogoritoare 

Se prelingea cleioasă pe trotoare. 

Si când priveam copacii plesuvi pe bulevarde 
Ştiam cam mai îmbătrânit cu-o toamnă. 

Aşa mă stăpânea orașul mare. 


In vremea asta, dincolo de el, 

In libera natură creatoare, 

Ştiam că toate au rămas la fel: 
Pădurile sălbatice prin care 
Nestingherite umblă căprioare, 

Şi munţii mari în care numai vântul 
Infige zdrentuitul lui drapel, 

Si drumurile multe ce *nvăluie pământul 
In mreaja lor de vis si de mister, 
Corabia verzuie a zorilor pe valuri, 
Amurgurile sângerând pe dealuri, 

Şi peste tot, statornic, neistovitul cer. 


Dar eu, captiv al marelui oraș, 

Rătăcitor prin funduri de foburguri, 

Uitam de vraja vechilor amurguri, 

Simtind cum creşte 'n mine un cântec uriaș 
A cărui fire simplă și adâncă 

Nu izbutisem s'o desvălui încă. 


Fugind mereu de mine însumi 

Şi întâlnindu-mă mereu în cale, 
Delaolaltă liber și robit 

De zidurile vechii capitale, 

Eu căutam în labirintul ei 

Un vis cu neputinţă de găsit 

Si-al cărui dor aveam să-l uit odată, 
Când anii blestemati aveau să piară, 
Luând cu ei robia mea ciudată. 


PESTE CÂTE MII DE ANI 


Peste câte mii de ani natura 
Va scoate iarăș din neant 
Alcătuirea de celule 

In care sufletu-mi visează 
Asemeni unui împărat captiv? 


O, frate, tu mai mult decât un frate, 
Replica mea ’n eternitate! 

Nu te cunosc si nu mă vei cunoaște. 
Vorbele mele scrise-acuma 

Vor fi de multă vreme spulberate 

In ziua când tu te vei naște, 

Şi limba chiar în care sunt rostite 
Va fi pierit atunci și doar un singur 
Crâmpei de manuscript întrun muzeu 
Va chinui pe eruditii vremii, 

Şi îngropat în el pe veșnicie 
Dormi-va fără nume gândul meu. 


Mă "ndeamnă totus către tine 
O neclintită nazuinta 
Şi scriu acest poem zădarnic 

Mânat de strania credință 

Că gândurile noastre înrudite 

Se vor pricepe peste vremi şi oameni, 
In limba fără ţară a visului rostite. 


Să ştiu că ntr’adevar vei exista, 

O, maş mai fi atunci atât de singur 
— Singur chiar lângă vechi prieteni, 
Singur chiar lângă dragostea mea 

— Dragostea mea cu care stau alături 
Aşa cum amândoi ne-am reflecta 

In aceeas oglindă, 

Fără să ne privim unul pe altul în ea. 


Dar pentru ce să te mai caut oare, 
Vis fără chip al învierii mele, 
Prin nestiute vremuri viitoare? 


Tu poate de pe-acum alergi prin lume, 
Duh care n'ai nici patrie, nici nume, 
Și poate nevăzuta ta aripă 

Mi-atinge sufletu ’n această clipă... 


Amăgitoarea nălucire 
A unui dor amar de nemurire 
Ademeneşte biata omenire. 

Dorința noastră de reintrupare 
Ne chinueste în zădar. 

Să ne mândrim că fiecare 
Din noi e-un unic exemplar, 
Fără putință de reeditare! 

